title: Sklep Sveta (EU) 2018/639 z dne 19. marca 2018 o podpisu v imenu Unije in začasni uporabi Sporazuma o znanstvenem in tehnološkem sodelovanju med Evropsko unijo in Kraljevino Maroko, v katerem so določeni pogoji za sodelovanje Kraljevine Maroko v partnerstvu na področju raziskav in inovacij v Sredozemlju (PRIMA)

text:
               26.4.2018

               SL

               Uradni list Evropske unije

               L 106/1

         SKLEP SVETA (EU) 2018/639
   z dne 19. marca 2018
   o podpisu v imenu Unije in začasni uporabi Sporazuma o znanstvenem in tehnološkem sodelovanju med Evropsko unijo in Kraljevino Maroko, v katerem so določeni pogoji za sodelovanje Kraljevine Maroko v partnerstvu na področju raziskav in inovacij v Sredozemlju (PRIMA)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 186 v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Sklep (EU) 2017/1324 Evropskega parlamenta in Sveta (1) določa sodelovanje Unije v partnerstvu na področju raziskav in inovacij v Sredozemlju (v nadaljnjem besedilu: program PRIMA), ki ga skupaj izvaja več držav članic.

               (2)

               Cilj programa PRIMA je izvajanje skupnega programa za krepitev raziskovalnih in inovacijskih zmogljivosti ter razvoj znanja in skupnih inovativnih rešitev za agroživilske sisteme, da bi dosegli njihovo trajnost, ter za celostno oskrbo in gospodarjenje z vodo v Sredozemlju, da bi ti sistemi ter ta oskrba in gospodarjenje postali odpornejši na podnebne spremembe, učinkovitejši, stroškovno učinkovitejši ter bolj okoljsko in socialno trajnostni ter bi prispevali k odpravljanju težav, povezanih s pomanjkanjem vode, prehransko varnostjo, prehrano, zdravjem, dobrim počutjem in migracijami, vse od njihovega izvora.

               (3)

               Program PRIMA bodo skupaj in pod enakimi pogoji izvajale številne države članice in tretje države (v nadaljnjem besedilu: sodelujoče države) z visoko ravnjo zavezanosti k znanstvenemu, upravljavskemu in finančnemu povezovanju.

               (4)

               Kraljevina Maroko (v nadaljnjem besedilu: Maroko) je izrazila željo, da se pridruži programu PRIMA kot sodelujoča država, ki je enakopravna z državami članicami in tretjimi državami, pridruženimi okvirnemu programu za raziskave in inovacije (2014–2020) - Obzorje 2020, ki sodelujejo v programu PRIMA.

               (5)

               V skladu s členom 1(2) Sklepa (EU) 2017/1324 Maroko postane sodelujoča država v programu PRIMA s sklenitvijo mednarodnega sporazuma o znanstvenem in tehnološkem sodelovanju z Unijo, v katerem so določeni pogoji za njegovo sodelovanje v programu PRIMA.

               (6)

               Svet je 30. maja 2017 Komisijo pooblastil, da v imenu Unije začne pogajanja z Marokom o mednarodnem sporazumu o pogojih za sodelovanje Maroka v programu PRIMA, s pridržkom sprejetja Sklepa (EU) 2017/1324. Pogajanja so se uspešno zaključila s parafiranjem Sporazuma o znanstvenem in tehnološkem sodelovanju med Evropsko unijo in Kraljevino Maroko, v katerem so določeni pogoji za sodelovanje Kraljevine Maroko v partnerstvu na področju raziskav in inovacij v Sredozemlju (PRIMA) (v nadaljnjem besedilu: Sporazum).

               (7)

               Sporazum bi bilo treba podpisati.

               (8)

               Da bi Maroko v programu PRIMA lahko sodeloval čim prej, bi bilo treba Sporazum začasno uporabljati do zaključka postopkov, potrebnih za začetek njegove veljavnosti –

         SPREJEL NASLEDNJI SKLEP:
   Člen 1
   Podpis, v imenu Unije, Sporazuma o znanstvenem in tehnološkem sodelovanju med Evropsko unijo in Kraljevino Maroko, v katerem so določeni pogoji za sodelovanje Kraljevine Maroko v partnerstvu na področju raziskav in inovacij v Sredozemlju (PRIMA), se odobri s pridržkom sklenitve navedenega sporazuma.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.
   Člen 3
   Sporazum se v skladu s členom 4 Sporazuma začasno uporablja od njegovega podpisa (2) do zaključka postopkov, potrebnih za začetek njegove veljavnosti.
   Člen 4
   Ta sklep začne veljati na dan sprejetja.

      V Bruslju, 19. marca 2018

            Za Svet

            Predsednik

         R. PORODZANOV

      (1)  Sklep (EU) 2017/1324 Evropskega parlamenta in Sveta z dne 4. julija 2017 o sodelovanju Unije v partnerstvu na področju raziskav in inovacij v Sredozemlju (PRIMA), ki ga skupaj izvaja več držav članic (UL L 185, 18.7.2017, str. 1).

      (2)  Generalni sekretariat Sveta bo v Uradnem listu Evropske unije objavil datum podpisa Sporazuma.


title: Sklep Sveta (SZVP) 2018/655 z dne 26. aprila 2018 o spremembi Sklepa 2013/184/SZVP o omejevalnih ukrepih proti Mjanmaru/Burmi

text:
                  27.4.2018

                  SL

                  Uradni list Evropske unije

                  L 108/29

            SKLEP SVETA (SZVP) 2018/655
      z dne 26. aprila 2018
      o spremembi Sklepa 2013/184/SZVP o omejevalnih ukrepih proti Mjanmaru/Burmi
      SVET EVROPSKE UNIJE JE –
      ob upoštevanju Pogodbe o Evropski uniji in zlasti člena 29 Pogodbe,
      ob upoštevanju predloga visokega predstavnika Unije za zunanje zadeve in varnostno politiko,
      ob upoštevanju naslednjega:

                  (1)

                  Svet je 22. aprila 2013 sprejel Sklep 2013/184/SZVP (1) o omejevalnih ukrepih proti Mjanmaru/Burmi.

                  (2)

                  Svet je 26. februarja 2018 sprejel sklepe, v katerih je obsodil zelo pogoste sistematične hude kršitve človekovih pravic, ki jih v Mjanmaru/Burmi izvajajo vojska in varnostne sile, ter pozval vlado Mjanmara/Burme in varnostne sile, naj zagotovijo varnost, pravno državo in prevzem odgovornosti v zveznih državah Rakhine, Kačin in Šan. V sklepih je bila potrjena ustreznost veljavnega embarga na orožje in opremo, ki bi lahko bila uporabljena za notranjo represijo, podprto pa je bilo tudi podaljšanje omejevalnih ukrepov. Svet je pozval tudi h konkretnim možnostim za zaostritev veljavnega embarga in k predlogom za ciljno usmerjene omejevalne ukrepe proti višjim vojaškim častnikom oboroženih sil Mjanmara (Tatmadaw), ki so odgovorni za hude in sistematične kršitve človekovih pravic.

                  (3)

                  Ob upoštevanju navedenega je primerno uvesti dodatne omejevalne ukrepe za Mjanmar/Burmo, in sicer v obliki prepovedi izvoza blaga z dvojno rabo za končne uporabnike v vojski in mejni policiji ter omejitev izvoza opreme za spremljanje komunikacij, ki jo je mogoče uporabiti za notranjo represijo, in vojaškega usposabljanja ter vojaškega sodelovanja.

                  (4)

                  Poleg tega bi bilo treba uvesti ciljno usmerjene omejevalne ukrepe proti nekaterim fizičnim osebam iz oboroženih sil Mjanmara (Tatmadaw) in mejne policije - ter z njimi povezanim osebam, subjektom ali organom -, ki so odgovorni za hude kršitve človekovih pravic, med drugim za pozivanje k nasilju, diskriminacijo pripadnikov manjšin v državi Rakhine in nasilje nad njimi ter oviranje prostovoljne in varne vrnitve razseljenih oseb iz te države. Ciljno usmerjene omejevalne ukrepe bi bilo treba uvesti tudi proti nekaterim fizičnim osebam iz oboroženih sil Mjanmara (Tatmadaw) in mejne policije - ter z njimi povezanim osebam, subjektom ali organom -, ki so odgovorne za oviranje zagotavljanja humanitarne pomoči za civiliste v stiski, ali ki so odgovorne za oviranje izvajanja neodvisnih preiskav o domnevnih hudih kršitvah ali zlorabah človekovih pravic.

                  (5)

                  Zagotavljanja na humanitarne pomoči za civiliste v stiski, ki ga nadzorujejo strani, vpletene v spor, in ki je v skladu z mednarodnim humanitarnim pravom, ne bi smeli ovirati. Zato je primerno, da se proti fizičnim osebam iz oboroženih sil Mjanmara (Tatmadaw), ki so odgovorne za oviranje hitrega in neoviranega dostopa do humanitarne pomoči za civiliste v stiski, uporabijo omejevalni ukrepi. Ti omejevalni ukrepi ne bi smeli nesorazmerno vplivati na dostavo humanitarne pomoči in bi jih bilo treba uporabljati ob popolnem upoštevanju prava o človekovih pravicah ter veljavnega mednarodnega humanitarnega prava.

                  (6)

                  Sklep 2013/184/SZVP bi bilo zato treba ustrezno spremeniti.

                  (7)

                  Za izvajanje nekaterih ukrepov je potrebno nadaljnje ukrepanje Unije –

            SPREJEL NASLEDNJI SKLEP:
      Člen 1
      Sklep 2013/184/SZVP se spremeni:

                  (1)

                  pred člen 1 se doda naslednje besedilo:
                  „POGLAVJE I

                     OMEJITVE IZVOZA“;

                  (2)

                  vstavi se naslednji člen:
                  „Člen 1a
                  1.   Prepovedana je neposredna ali posredna prodaja, dobava, prenos ali izvoz vsega blaga in tehnologije z dvojno rabo iz Priloge I k Uredbi Sveta (ES) št. 428/2009 (*1) za vojaško uporabo v Mjanmaru/Burmi, ali za katere koli končne uporabnike v vojski ali mejni policiji v Mjanmaru/Burmi s strani državljanov držav članic ali z ozemelj držav članic ali z uporabo plovil ali zrakoplovov pod njihovo zastavo, ne glede na to, ali navedeno izvira z ozemelj držav članic ali ne.
                  2.   Prepovedano je:

                              (a)

                              neposredno ali posredno zagotavljati tehnično pomoč, posredniške ali druge storitve v zvezi z blagom in tehnologijo iz odstavka 1 ter v zvezi z zagotavljanjem, izdelavo, vzdrževanjem in uporabo tega blaga in tehnologije kateremu koli končnemu uporabniku v vojski ali mejni policiji v Mjanmaru/Burmi ali za vojaško uporabo v Mjanmaru/Burmi;

                              (b)

                              neposredno ali posredno zagotavljati financiranje ali finančno pomoč v zvezi z blagom in tehnologijo iz odstavka 1, ki vključuje zlasti nepovratna sredstva, posojila in izvozna kreditna zavarovanja za kakršno koli prodajo, dobavo, prenos ali izvoz tega blaga in tehnologije ali za zagotavljanje s tem povezane tehnične pomoči, posredniških ali drugih storitev kateremu koli končnemu uporabniku v vojski ali mejni policiji v Mjanmaru/Burmi ali za vojaško uporabo v Mjanmaru/Burmi.

                        3.   Prepovedi iz odstavka 1 in 2 ne posegata v izvrševanje pogodb, sklenjenih pred 27. aprilom 2018, ali pomožnih pogodb, potrebnih za izvrševanje takšnih pogodb.“

                     (*1)  Uredba Sveta (ES) št. 428/2009 z dne 5. maja 2009 o vzpostavitvi režima Skupnosti za nadzor izvoza, prenosa, posredovanja in tranzita blaga z dvojno rabo (UL L 134, 29.5.2009, str. 1).;"

                  (3)

                  člen 2 se nadomesti z naslednjim:
                  „Člen 2
                  1.   Člena 1 in 1a se ne uporabljata za:

                              (a)

                              prodajo, dobavo, prenos ali izvoz vojaške opreme, ki ni smrtonosna, ali opreme, ki bi se lahko uporabila za notranjo represijo, ali blaga in tehnologije z dvojno rabo iz Priloge I k Uredbi (ES) št. 428/2009, kadar je tovrstna oprema, blago ali tehnologija namenjena izključno uporabi v humanitarne ali zaščitne namene ali programom ZN in EU za vzpostavljanje institucij, ali materiala, ki je namenjen operacijam EU in ZN za krizno upravljanje;

                              (b)

                              prodajo, dobavo, prenos ali izvoz opreme za odstranjevanje min in materiala, ki se uporablja pri operacijah odstranjevanja min;

                              (c)

                              zagotavljanje financiranja in finančne pomoči v zvezi s to opremo ali takšnimi programi in operacijami,

                              (d)

                              tehnično pomoč v zvezi s to opremo ali takimi programi in operacijami;

                        pod pogojem, da je takšen izvoz vnaprej odobril ustrezen pristojni organ.
                  2.   Člena 1 in 1a se ne uporabljata za zaščitna oblačila, vključno z zaščitnimi jopiči in vojaškimi čeladami, ki jih zgolj za osebno uporabo v Mjanmar/Burmo začasno izvozi osebje ZN, osebje EU ali njenih držav članic, predstavniki medijev, humanitarni delavci in delavci za razvoj ter z njimi povezano osebje.“;

                  (4)

                  člen 3 se nadomesti z naslednjim:
                  „Člen 3
                  1.   Prepovedana je prodaja, dobava, prenos ali izvoz opreme, tehnologije ali programske opreme, ki jih vlada Mjanmara/Burme ali kdo drug v njenem imenu uporablja predvsem za spremljanje ali prestrezanje internetnih in telefonskih komunikacij prek mobilnih ali fiksnih omrežij v Mjanmaru/Burmi, vključno z zagotavljanjem kakršnihkoli storitev vsake vrste spremljanja ali prestrezanja telekomunikacij ali interneta kot tudi zagotavljanje finančne in tehnične pomoči pri namestitvi, obratovanju ali posodabljanju tovrstne opreme, tehnologije ali programske opreme, s strani državljanov držav članic ali z ozemelj držav članic.
                  2.   Z odstopanjem od odstavka 1 lahko države članice odobrijo prodajo, dobavo, prenos ali izvoz opreme, tehnologije ali programske opreme, vključno z zagotavljanjem kakršnihkoli storitev vsake vrste spremljanja ali prestrezanja telekomunikacij ali interneta kot tudi zagotavljanje finančne in tehnične pomoči iz odstavka 1 v ta namen, če utemeljeno sklepajo, da naj vlada Mjanmara/Burme, javni organi, gospodarske družbe ali agencije oziroma osebe ali subjekti, ki delujejo v njihovem imenu ali po njihovih navodilih, te opreme, tehnologije ali programske opreme ne bi uporabili za notranjo represijo.
                  Zadevna država članica obvesti druge države članice in Komisijo o vseh odobritvah, izdanih na podlagi tega odstavka, v štirih tednih po odobritvi.
                  3.   Unija sprejme potrebne ukrepe za določitev ustreznih elementov, ki jih zajema ta člen.“;

                  (5)

                  vstavijo se naslednji členi in poglavja:
                  „POGLAVJE II

                     OMEJITVE V ZVEZI Z VOJAŠKIM USPOSABLJANJEM

                  Člen 4
                  1.   Prepovedano je zagotavljanje vojaškega usposabljanja oboroženih sil Mjanmara (Tatmadaw) in mejne policije ali vojaškega sodelovanja z njimi.
                  2.   Prepoved iz odstavka 1 se ne uporablja za usposabljanje ali sodelovanje za krepitev demokratičnih načel, pravne države ali spoštovanja mednarodnega prava, vključno z mednarodnimi človekovimi pravicami, v Mjanmaru/Burmi.
                  POGLAVJE III

                     OMEJITVE VSTOPA

                  Člen 5
                  1.   Države članice sprejmejo potrebne ukrepe, da preprečijo vstop na svoje ozemlje ali tranzit prek njega:

                              (a)

                              fizičnih oseb iz oboroženih sil Mjanmara (Tatmadaw) in mejne policije, ki so odgovorne za hude kršitve človekovih pravic v Mjanmaru/Burmi;

                              (b)

                              fizičnih oseb iz oboroženih sil Mjanmara (Tatmadaw) in mejne policije, ki so odgovorne za oviranje zagotavljanja humanitarnega dostopa do civilistov v stiski;

                              (c)

                              fizičnih oseb iz oboroženih sil Mjanmara (Tatmadaw) in mejne policije, ki so odgovorne za oviranje izvajanja neodvisnih preiskav o domnevnih hudih kršitvah ali zlorabah človekovih pravic; ali

                              (d)

                              fizične osebe, povezane s fizičnimi osebami iz točk (a), (b) in (c),

                        kot so navedene na seznamu v Prilogi.
                  2.   Odstavek 1 držav članic ne zavezuje k temu, da bi lastnim državljanom zavrnile vstop na svoje ozemlje.
                  3.   Odstavek 1 ne posega v primere, v katerih posamezno državo članico zavezuje mednarodnopravna obveznost, in sicer:

                              (a)

                              kot državo gostiteljico mednarodne medvladne organizacije;

                              (b)

                              kot državo gostiteljico mednarodne konference, ki jo skličejo ZN ali je sklicana pod njihovim okriljem,

                              (c)

                              v skladu z večstranskim sporazumom o dodeljenih privilegijih in imunitetah; ali

                              (d)

                              v okviru Lateranske pogodbe, ki sta jo leta 1929 sklenila Sveti sedež in Italija.

                        4.   Odstavek 3 se uporablja tudi v primerih, ko je država članica gostiteljica Organizacije za varnost in sodelovanje v Evropi (OVSE).
                  5.   Svet je ustrezno obveščen vsakič, ko posamezna država članica odobri izjemo v skladu z odstavkom 3 ali 4.
                  6.   Države članice lahko odobrijo izjeme od ukrepov, uvedenih na podlagi odstavka 1, kadar je potovanje upravičeno zaradi nujnih humanitarnih potreb ali udeležbe na medvladnih srečanjih in srečanjih, ki jih podpira ali gosti Evropska unija ali ki jih gosti država članica, ki predseduje OVSE, in na katerih poteka politični dialog za neposredno spodbujanje uresničevanja ciljev politike omejevalnih ukrepov, vključno z demokracijo, človekovimi pravicami in pravno državo v Mjanmaru/Burmi.
                  7.   Država članica, ki želi odobriti izvzetje iz odstavka 6, o tem pisno obvesti Svet. Izvzetje se šteje za odobreno, razen če eden ali več članov Sveta vloži pisni ugovor v dveh delovnih dneh po prejemu uradnega obvestila o predlaganem izvzetju. Če en ali več članov Sveta vloži ugovor, lahko Svet s kvalificirano večino odloči, da se predlagana izjema odobri.
                  8.   Kadar država članica na podlagi odstavkov 3, 4, 6 ali 7 osebam s seznama iz Priloge odobri vstop na svoje ozemlje ali tranzit preko njega, je odobritev omejena na namen, za katerega je bila podeljena, in na osebe, na katere se neposredno nanaša.
                  POGLAVJE IV

                     ZAMRZNITEV SREDSTEV IN GOSPODARSKIH VIROV

                  Člen 6
                  1.   Vsa sredstva in gospodarski viri, ki pripadajo, so v lasti ali pod nadzorom:

                              (a)

                              fizičnih oseb iz oboroženih sil Mjanmara (Tatmadaw) in mejne policije, ki so odgovorne za hude kršitve človekovih pravic v Mjanmaru/Burmi;

                              (b)

                              fizičnih oseb iz oboroženih sil Mjanmara (Tatmadaw) in mejne policije, ki so odgovorne za oviranje zagotavljanja humanitarne pomoči do civilistov v stiski;

                              (c)

                              fizičnih oseb iz oboroženih sil Mjanmara (Tatmadaw) in mejne policije, ki so odgovorne za oviranje izvajanje neodvisnih preiskav o domnevnih hudih kršitvah ali zlorabah človekovih pravic; ali

                              (d)

                              fizičnih ali pravnih oseb, subjektov ali organov, povezanih s fizičnimi osebami iz točk (a), (b) in (c),

                        kot so navedeni v Prilogi, se zamrznejo.
                  2.   Fizičnim ali pravnim osebam, subjektom in organom s seznama v Prilogi ne smejo biti neposredno ali posredno dana na razpolago ali v njihovo korist nikakršna sredstva ali gospodarski viri.
                  3.   Pristojni organ države članice lahko pod takšnimi pogoji, za katere meni, da so primerni, odobri sprostitev določenih zamrznjenih sredstev ali gospodarskih virov ali razpolaganje z njimi, potem ko je ugotovil, da so ta sredstva ali gospodarski viri:

                              (a)

                              nujni za osnovne potrebe fizičnih ali pravnih oseb, subjektov ali organov s seznama v Prilogi in vzdrževanih družinskih članov takih fizičnih oseb, vključno s plačili za živila, najemnine ali hipoteke, zdravila in zdravljenje, davke, zavarovalne premije in pristojbine za storitve javne komunale;

                              (b)

                              namenjeni izključno za plačilo razumnih honorarjev ali nadomestil nastalih izdatkov, povezanih z zagotavljanjem pravnih storitev;

                              (c)

                              namenjeni izključno za plačilo honorarjev ali stroškov storitev za redno hranjenje ali vzdrževanje zamrznjenih sredstev ali gospodarskih virov,

                              (d)

                              potrebni za kritje izrednih izdatkov, če zadevni pristojni organ vsaj dva tedna pred odobritvijo pristojnim organom drugih držav članic in Komisiji uradno sporoči razloge, na podlagi katerih meni, da je treba izdati posamezno odobritev; ali

                              (e)

                              nakazani na račun ali z računa diplomatske ali konzularne misije ali mednarodne organizacije, ki ima imuniteto v skladu z mednarodnim pravom, če so takšna plačila namenjena za uradne naloge diplomatske ali konzularne misije ali mednarodne organizacije.;

                        Zadevna država članica obvesti druge države članice in Komisijo o vseh odobritvah, izdanih na podlagi tega odstavka.
                  4.   Z odstopanjem od odstavka 1 lahko pristojni organi države članice odobrijo sprostitev nekaterih zamrznjenih sredstev ali gospodarskih virov, če so izpolnjeni naslednji pogoji:

                              (a)

                              sredstva ali gospodarski viri so predmet arbitražne odločbe, izdane pred datumom uvrstitve fizične ali pravne osebe, subjekta ali organa iz odstavka 1 na seznam v Prilogi, ali sodne ali upravne odločbe, izdane v Uniji, ali sodne odločbe, izvršljive v zadevni državi članici, pred navedenim datumom ali po njem;

                              (b)

                              sredstva ali gospodarski viri se bodo uporabljali izključno za poravnavo terjatev, ki so zavarovane s takšno odločbo ali v takšni odločbi priznane kot veljavne, v mejah, določenih z veljavno zakonodajo in predpisi, ki urejajo pravice oseb s takimi terjatvami;

                              (c)

                              odločba ni v korist fizične ali pravne osebe, subjekta ali organa s seznama v Prilogi; in

                              (d)

                              priznanje odločbe ni v nasprotju z javnim redom zadevne države članice.

                        Zadevna država članica obvesti druge države članice in Komisijo o vseh odobritvah, izdanih na podlagi tega odstavka.
                  5.   Odstavek 1 fizični ali pravni osebi, subjektu ali organu s seznama v Prilogi ne preprečuje, da bi plačal plačilo, zapadlo na podlagi pogodbe ali sporazuma, ki ga je sklenila fizična ali pravna oseba, subjekt ali organ, naveden na seznamu v Prilogi, oziroma obveznosti, ki je nastala za zadevno fizično ali pravno osebo, subjekt ali organ, naveden na seznamu v Prilogi, pred datumom uvrstitve take fizične ali pravne osebe, subjekta ali organa na seznam v navedeni prilogi, pod pogojem, da je zadevna država članica ugotovila, da plačilo ne krši odstavka 3.
                  6.   Odstavek 2 se ne uporablja za prilive na zamrznjene račune, kot so:

                              (a)

                              obresti ali drugi dohodki na navedenih računih;

                              (b)

                              zapadla plačila po pogodbah, sporazumih ali obveznostih, sklenjenih ali nastalih pred datumom, ko so za te račune začeli veljati ukrepi iz odstavkov 1 in 2; ali

                              (c)

                              zapadla plačila po sodnih, upravnih ali arbitražnih odločbah, izdanih v Uniji ali izvršljivih v zadevni državi članici,

                        pod pogojem, da za vse takšne obresti, druge dohodke in plačila še naprej veljajo ukrepi iz odstavka 1.
                  POGLAVJE V

                     SPLOŠNE IN KONČNE DOLOČBE

                  Člen 7
                  1.   Svet na predlog države članice ali visokega predstavnika Unije za zunanje zadeve in varnostno politiko soglasno sestavi in spremeni seznam iz Priloge.
                  2.   Svet o sklepu iz odstavka 1, vključno z razlogi za uvrstitev na seznam, obvesti zadevno fizično ali pravno osebo, subjekt ali organ, bodisi neposredno, če je naslov znan, bodisi z objavo obvestila, s čimer da taki osebi, subjektu ali organu možnost, da predloži pripombe.
                  3.   Kadar so predložene pripombe ali novi tehtni dokazi, Svet pregleda sklep iz odstavka 1 in o tem ustrezno obvesti zadevno fizično ali pravno osebo, subjekt ali organ.
                  Člen 8
                  1.   V Prilogi se navedejo razlogi za uvrstitev fizičnih ali pravnih oseb, subjektov in organov iz členov 5(1) in 6(1) na seznam.
                  2.   Priloga vključuje tudi informacije, potrebne za identifikacijo zadevnih fizičnih ali pravnih oseb, subjektov ali organov, kadar so te informacije na voljo. Pri fizičnih osebah lahko take informacije vključujejo: imena, vključno z vzdevki; datum in kraj rojstva; državljanstvo; številko potnega lista in osebne izkaznice; spol; naslov, če je znan, in funkcijo ali poklic. Pri pravnih osebah, subjektih ali organih lahko te informacije vključujejo imena, kraj in datum registracije, matično številko in sedež podjetja.
                  Člen 9
                  Prepovedano je zavestno in namerno sodelovati pri dejavnostih, katerih namen ali učinek je izogibanje ukrepom iz tega sklepa.
                  Člen 10
                  V zvezi s kakršno koli pogodbo ali transakcijo, katere izvedba je bila neposredno ali posredno v celoti ali deloma ovirana zaradi ukrepov, uvedenih v skladu s tem sklepom, se ne ugodi nobenemu zahtevku, vključno z zahtevki za nadomestilo škode ali kakršnemu koli drugemu zahtevku te vrste, kot je odškodninski zahtevek ali zahtevek za uveljavljanje garancije, zlasti zahtevek za podaljšanje dospelosti ali za plačilo obveznice, garancije ali nadomestilo škode, zlasti finančne garancije ali finančnega jamstva v kakršni koli obliki, ki ga vložijo:

                              (a)

                              fizične ali pravne osebe, subjekti ali organi, uvrščeni na seznam iz Priloge;

                              (b)

                              katera koli fizična ali pravna oseba, subjekt ali organ, ki deluje prek ali v imenu oseb, subjektov ali organov iz točke (a).

                        Člen 11
                  Da bi bili ukrepi, določeni v tem sklepu, čim bolj učinkoviti, Unija spodbuja tretje države k sprejetju omejevalnih ukrepov, ki so podobni tistim, ki so določeni v tem sklepu.
                  Člen 12
                  Ta sklep se uporablja do 30. aprila 2019. Redno se pregleduje. Če Svet meni, da cilji sklepa niso bili doseženi, ga po potrebi obnovi ali spremeni.“;

                  (6)

                  člena 4 in 5 se preštevilčita v člena 13 oziroma 14;

                  (7)

                  doda se Priloga, ki je določena v Prilogi k temu sklepu.

            Člen 2
      Ta sklep začne veljati na dan objave v Uradnem listu Evropske unije.

         V Bruslju, 26. aprila 2018

               Za Svet

               Predsednica

            E. ZAHARIEVA

         (1)  Sklep Sveta 2013/184/SZVP z dne 22. aprila 2013 o omejevalnih ukrepih proti Mjanmaru/Burmi in razveljavitvi Sklepa 2010/232/SZVP (UL L 111, 23.4.2013, str. 75).

         PRILOGA

            „PRILOGA

               Seznam fizičnih in pravnih oseb, subjektov in organov iz členov 5(1) in 6(1)“


title: Sklep (EU) 2018/665 plenarne seje Enotnega odbora za reševanje z dne 15. marca 2018 o razrešnici glede izvrševanja proračuna in zaključnem računu Enotnega odbora za reševanje za proračunsko leto 2016 (SRB/PS/2018/02)

text:
               30.4.2018

               SL

               Uradni list Evropske unije

               L 110/140

         SKLEP (EU) 2018/665 PLENARNE SEJE ENOTNEGA ODBORA ZA REŠEVANJE
   z dne 15. marca 2018
   o razrešnici glede izvrševanja proračuna in zaključnem računu Enotnega odbora za reševanje za proračunsko leto 2016 (SRB/PS/2018/02)
   ENOTNI ODBOR ZA REŠEVANJE JE NA PLENARNI SEJI –
   ob upoštevanju členov 50(1)(b) in 63(8) Uredbe (EU) št. 806/2014 Evropskega parlamenta in Sveta z dne 15. julija 2014 o določitvi enotnih pravil in enotnega postopka za reševanje kreditnih institucij in določenih investicijskih podjetij v okviru enotnega mehanizma za reševanje in enotnega sklada za reševanje ter o spremembi Uredbe (EU) št. 1093/2010 (1),
   ob upoštevanju členov 103, 104 in 105 finančne uredbe Enotnega odbora za reševanje,
   ob upoštevanju končnih letnih računovodskih izkazov Enotnega odbora za reševanje za proračunsko leto 2016, kot so bili odobreni na seji odbora dne 22. junija 2017,
   ob upoštevanju letnega poročila o dejavnostih Enotnega odbora za reševanje za proračunsko leto 2016, kot je bilo sprejeto na seji odbora dne 22. junija 2017,
   ob upoštevanju letnega poročila Računskega sodišča, ki vsebuje izjavo o zanesljivosti računovodskih izkazov ter zakonitosti in pravilnosti z njimi povezanih transakcij, ter dobrem finančnem poslovodenju za proračunsko leto 2016, skupaj z odgovori Enotnega odbora za reševanje,
   ob upoštevanju poročila Računskega sodišča v skladu s členom 92(4) Uredbe (EU) št. 806/2014 o morebitnih pogojnih obveznostih (Enotnega odbora za reševanje, Sveta, Komisije ali drugih), nastalih zaradi opravljanja nalog Enotnega odbora za reševanje, Sveta in Komisije v okviru te uredbe, za proračunsko leto 2016, skupaj z odgovori Enotnega odbora za reševanje, Sveta in Komisije –
   SKLENIL, DA:

               1.

               podeli razrešnico predsedniku Enotnega odbora za reševanje v zvezi z izvrševanjem proračuna odbora za proračunsko leto 2016;

               2.

               odobri zaključni račun Enotnega odbora za reševanje za proračunsko leto 2016;

               3.

               navede svoje pripombe v predlogu spodaj;

               4.

               predsednika Enotnega odbora za reševanje pozove, naj o tem sklepu obvesti Svet, Komisijo in Računsko sodišče ter poskrbi za objavo tega sklepa v Uradnem listu Evropske unije in na spletišču odbora SRB.

      V Bruslju, 15. marca 2018

            Za plenarno sejo odbora

            Članica plenarne seje odbora SRB

         Tuija TAOS

      (1)  UL L 225, 30.7.2014, str. 1.


title: Sklep (EU) 2018/664 plenarne seje Enotnega odbora za reševanje z dne 23. marca 2017 o razrešnici glede izvrševanja proračuna in zaključnem računu Enotnega odbora za reševanje za proračunsko leto 2015 (SRB/PS/2017/02)

text:
               30.4.2018

               SL

               Uradni list Evropske unije

               L 110/139

         SKLEP (EU) 2018/664 PLENARNE SEJE ENOTNEGA ODBORA ZA REŠEVANJE
   z dne 23. marca 2017
   o razrešnici glede izvrševanja proračuna in zaključnem računu Enotnega odbora za reševanje za proračunsko leto 2015 (SRB/PS/2017/02)
   ENOTNI ODBOR ZA REŠEVANJE JE NA PLENARNI SEJI –
   ob upoštevanju člena 50(1)(b) in člena 63(8) Uredbe (EU) št. 806/2014 Evropskega parlamenta in Sveta z dne 15. julija 2014 o določitvi enotnih pravil in enotnega postopka za reševanje kreditnih institucij in določenih investicijskih podjetij v okviru enotnega mehanizma za reševanje in enotnega sklada za reševanje ter o spremembi Uredbe (EU) št. 1093/2010 (1),
   ob upoštevanju členov 103, 104 in 105 finančne uredbe Enotnega odbora za reševanje, ki je bila sprejeta s sklepom plenarne seje z dne 25. marca 2015 (SRB/PS/2015/05) in spremenjena s sklepom plenarne seje z dne 16. marca 2016 (SRB/PS/2016/13),
   ob upoštevanju sklepa plenarne seje z dne 6. januarja 2017 o vzpostavitvi postopka za plenarno sejo za podelitev razrešnice predsedniku Enotnega odbora za reševanje v zvezi z izvrševanjem proračuna odbora (SRB/PS/2017/01),
   ob upoštevanju končnih letnih računovodskih izkazov Enotnega odbora za reševanje za proračunsko leto 2015, kot so bili odobreni na seji odbora dne 28. junija 2016,
   ob upoštevanju letnega poročila o dejavnostih Enotnega odbora za reševanje za proračunsko leto 2015, kot je bilo sprejeto na seji odbora dne 28. junija 2016,
   ob upoštevanju letnega poročila Računskega sodišča, ki vsebuje izjavo o zanesljivosti računovodskih izkazov ter zakonitosti in pravilnosti z njimi povezanih transakcij, ter dobrem finančnem poslovodenju za proračunsko leto 2015, skupaj z odgovori Enotnega odbora za reševanje,
   ob upoštevanju poročila Računskega sodišča v skladu s členom 92(4) Uredbe (EU) št. 806/2014 o morebitnih pogojnih obveznostih (Enotnega odbora za reševanje, Sveta, Komisije ali drugih), nastalih zaradi opravljanja nalog Enotnega odbora za reševanje, Sveta in Komisije v okviru te uredbe, z odgovori Enotnega odbora za reševanje, Sveta in Komisije –
   ODLOČIL, DA:

               1.

               podeli razrešnico predsedniku Enotnega odbora za reševanje v zvezi z izvrševanjem proračuna odbora za proračunsko leto 2015;

               2.

               odobri zaključni račun Enotnega odbora za reševanje za proračunsko leto 2015;

               3.

               navede svoje pripombe v predlogu spodaj;

               4.

               predsednika Enotnega odbora za reševanje pozove, naj o tem sklepu obvesti Svet, Komisijo in Računsko sodišče, uredi objavo tega sklepa v Uradnem listu Evropske unije in na spletišču odbora SRB.

      V Bruslju, 23. marca 2017

            Za plenarno sejo odbora

            Član plenarne seje odbora SRB

         Frank ELDERSON

      (1)  UL L 225, 30.7.2014, str. 1.


title: Sklep Evropske centralne banke (EU) 2018/667 z dne 19. aprila 2018 o skupnem znesku letnih nadomestil za nadzor za leto 2018 (ECB/2018/12)

text:
                  2.5.2018

                  SL

                  Uradni list Evropske unije

                  L 111/3

            SKLEP EVROPSKE CENTRALNE BANKE (EU) 2018/667
      z dne 19. aprila 2018
      o skupnem znesku letnih nadomestil za nadzor za leto 2018 (ECB/2018/12)
      SVET EVROPSKE CENTRALNE BANKE JE –
      ob upoštevanju Pogodbe o delovanju Evropske unije,
      ob upoštevanju Uredbe Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (1) in zlasti člena 30 Uredbe,
      ob upoštevanju Uredbe (EU) št. 1163/2014 Evropske centralne banke z dne 22. oktobra 2014 o nadomestilih za nadzor (ECB/2014/41) (2) ter zlasti člena 3(1) in člena 9(2) Uredbe,
      ob upoštevanju naslednjega:

                  (1)

                  Skupni znesek letnih nadomestil za nadzor, ki se zaračuna v skladu s členom 9(2) Uredbe (EU) št. 1163/2014 (ECB/2014/41), mora kriti izdatke Evropske centralne banke (ECB) v zvezi z nadzorniškimi nalogami v upoštevnem obdobju zaračunavanja nadomestila, vendar pa teh izdatkov ne sme preseči. Navedeni izdatki obsegajo predvsem stroške, ki so neposredno povezani z nadzorniškimi nalogami ECB, kot so neposredni nadzor nad pomembnimi subjekti, pregled nad nadzorom nad manj pomembnimi subjekti ter opravljanje horizontalnih nalog in specializiranih storitev. Vključujejo tudi stroške, ki so posredno povezani z nadzorniškimi nalogami ECB, kot so storitve, ki jih opravljajo podporna poslovna področja ECB, kar vključuje upravljanje prostorov in človeških virov, administrativne storitve, proračun in kontroling, računovodske, pravne, komunikacijske in prevajalske storitve, notranjo revizijo ter storitve na področju statistike in informacijske tehnologije.

                  (2)

                  Za izračun letnih nadomestil za nadzor, ki se plačajo v zvezi s pomembnimi nadzorovanimi subjekti in pomembnimi nadzorovanimi skupinami ter v zvezi z manj pomembnimi nadzorovanimi subjekti in manj pomembnimi nadzorovanimi skupinami, je treba skupne stroške razdeliti na podlagi izdatkov, dodeljenih ustreznim funkcijam, ki opravljajo neposredni nadzor nad pomembnimi nadzorovanimi subjekti in pomembnimi nadzorovanimi skupinami ter posredni nadzor nad manj pomembnimi nadzorovanimi subjekti in manj pomembnimi nadzorovanimi skupinami.

                  (3)

                  Skupni znesek letnih nadomestil za nadzor za leto 2018 je treba izračunati kot vsoto: (a) ocenjenih letnih stroškov nadzorniških nalog za leto 2018, ki temeljijo na odobrenem proračunu ECB za leto 2018, ob upoštevanju vseh sprememb ocenjenih letnih stroškov ECB, ki so bile znane ob sprejetju tega sklepa; in (b) presežka ali primanjkljaja iz leta 2017.

                  (4)

                  Presežek ali primanjkljaj je treba določiti tako, da se dejanski letni stroški nadzorniških nalog, nastali za leto 2017, kakor izhajajo iz letnih računovodskih izkazov ECB za leto 2017 (3), odštejejo od ocenjenih letnih stroškov, zaračunanih za leto 2017, ki so določeni v Prilogi k Sklepu Evropske centralne banke (EU) 2017/760 (ECB/2017/11) (4).

                  (5)

                  V skladu s členom 5(3) Uredbe (EU) št. 1163/2014 (ECB/2014/41) je treba pri ocenjenih letnih stroških nadzorniških nalog za leto 2018 upoštevati tudi zneske nadomestil, ki se nanašajo na pretekla obdobja zaračunavanja nadomestila in jih ni bilo mogoče pobrati, plačila obresti, prejeta v skladu s členom 14, ter zneske, prejete ali vrnjene v skladu s členom 7(3) navedene uredbe –

            SPREJEL NASLEDNJI SKLEP:
      Člen 1
      Opredelitev pojmov
      V tem sklepu se uporabljajo opredelitve pojmov iz Uredbe (EU) št. 468/2014 Evropske centralne banke (ECB/2014/17) (5) in Uredbe (EU) št. 1163/2014 (ECB/2014/41).
      Člen 2
      Skupni znesek letnih nadomestil za nadzor za leto 2018
      1.   Skupni znesek letnih nadomestil za nadzor za leto 2018 znaša 474 785 269 EUR in je izračunan, kakor je prikazano v Prilogi I.
      2.   Posamezna kategorija nadzorovanih subjektov in nadzorovanih skupin plača naslednji skupni znesek letnih nadomestil za nadzor:

                  (a)

                  pomembni nadzorovani subjekti in pomembne nadzorovane skupine: 428 485 342 EUR;

                  (b)

                  manj pomembni nadzorovani subjekti in manj pomembne nadzorovane skupine: 46 299 927 EUR.

            Razdelitev skupnega zneska letnih nadomestil za nadzor za leto 2018, ki ga plača posamezna kategorija, je prikazana v Prilogi II.
      Člen 3
      Začetek veljavnosti
      Ta sklep začne veljati dvajseti dan po objavi v Uradnem listu Evropske unije.

         V Frankfurtu na Majni, 19. aprila 2018

               Predsednik ECB

            Mario DRAGHI

         (1)  UL L 287, 29.10.2013, str. 63.

         (2)  UL L 311, 31.10.2014, str. 23.

         (3)  Objavljeno februarja 2018 na spletni strani ECB na naslovu www.ecb.europa.eu.

         (4)  Sklep Evropske centralne banke (EU) 2017/760 z dne 24. aprila 2017 o skupnem znesku letnih nadomestil za nadzor za leto 2017 (ECB/2017/11) (UL L 113, 29.4.2017, str. 52).

         (5)  Uredba (EU) št. 468/2014 Evropske centralne banke z dne 16. aprila 2014 o vzpostavitvi okvira za sodelovanje znotraj enotnega mehanizma nadzora med Evropsko centralno banko in pristojnimi nacionalnimi organi ter z imenovanimi nacionalnimi organi (okvirna uredba o EMN) (ECB/2014/17) (UL L 141, 14.5.2014, str. 1).

         PRILOGA I

            Izračun skupnega zneska letnih nadomestil za nadzor za leto 2018

                     (EUR)

                     Ocenjeni letni stroški za leto 2018

                     502 467 814

                     Plače in zaslužki

                     247 584 306

                     Najemnine in vzdrževanje stavb

                     53 932 669

                     Drugi odhodki iz poslovanja

                     200 950 839

                     Presežek/primanjkljaj iz leta 2017

                     – 27 930 375

                     Zneski, ki se upoštevajo v skladu s členom 5(3) Uredbe (EU) št. 1163/2014 (ECB/2014/41)

                     247 830

                     Zneski nadomestil, ki se nanašajo na pretekla obdobja zaračunavanja nadomestila in jih ni bilo mogoče pobrati

                     0

                     Plačila obresti, prejeta v skladu s členom 14 zgoraj navedene uredbe

                     – 7 079

                     Zneski, prejeti ali vrnjeni v skladu s členom 7(3) zgoraj navedene uredbe

                     254 909

                     SKUPAJ

                     474 785 269

         PRILOGA II

            Razdelitev skupnega zneska letnih nadomestil za nadzor za leto 2018

                     (EUR)

                     Pomembni nadzorovani subjekti in pomembne nadzorovane skupine

                     Manj pomembni nadzorovani subjekti in manj pomembne nadzorovane skupine

                     Skupaj

                     Ocenjeni letni stroški za leto 2018

                     458 594 063

                     43 873 751

                     502 467 814

                     Presežek/primanjkljaj iz leta 2017

                     – 30 206 780

                     2 276 405

                     – 27 930 375

                     Zneski, ki se upoštevajo v skladu s členom 5(3) Uredbe (EU) št. 1163/2014 (ECB/2014/41)

                     98 059

                     149 771

                     247 830

                     Zneski nadomestil, ki se nanašajo na pretekla obdobja zaračunavanja nadomestila in jih ni bilo mogoče pobrati

                     0

                     0

                     0

                     Plačila obresti, prejeta v skladu s členom 14 zgoraj navedene uredbe

                     – 3 859

                     – 3 220

                     – 7 079

                     Zneski, prejeti ali vrnjeni v skladu s členom 7(3) zgoraj navedene uredbe

                     101 918

                     152 991

                     254 909

                     SKUPAJ

                     428 485 342

                     46 299 927

                     474 785 269


title: Sklep Komisije (EU) 2018/666 z dne 27. aprila 2018 o spremembi Sklepa 2014/312/EU glede obdobja veljavnosti okoljskih meril za podelitev znaka EU za okolje za notranje in zunanje barve in lake (notificirano pod dokumentarno številko C(2018) 2479) (Besedilo velja za EGP. )

text:
               2.5.2018

               SL

               Uradni list Evropske unije

               L 111/2

         SKLEP KOMISIJE (EU) 2018/666
   z dne 27. aprila 2018
   o spremembi Sklepa 2014/312/EU glede obdobja veljavnosti okoljskih meril za podelitev znaka EU za okolje za notranje in zunanje barve in lake

         (notificirano pod dokumentarno številko C(2018) 2479)

   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 66/2010 Evropskega parlamenta in Sveta z dne 25. novembra 2009 o znaku EU za okolje (1) in zlasti člena 8(2) Uredbe,
   po posvetovanju z Odborom Evropske unije za znak za okolje,
   ob upoštevanju naslednjega:

               (1)

               Veljavnost obstoječih okoljskih meril za podelitev znaka EU za okolje za notranje in zunanje barve in lake ter z njimi povezanih zahtev za ocenjevanje in preverjanje iz Sklepa Komisije 2014/312/EU (2) se izteče 28. maja 2018.

               (2)

               Opravljena je bila ocena, ki je potrdila smiselnost in primernost obstoječih okoljskih meril ter z njimi povezanih zahtev za ocenjevanje in preverjanje iz Sklepa 2014/312/EU. Zato je ustrezno podaljšati obdobje veljavnosti navedenih meril ter zahtev za ocenjevanje in preverjanje.

               (3)

               Sklep 2014/312/EU bi bilo zato treba ustrezno spremeniti.

               (4)

               Ukrepi iz tega sklepa so v skladu z mnenjem odbora, ustanovljenega s členom 16 Uredbe (ES) št. 66/2010 –

         SPREJELA NASLEDNJI SKLEP:
   Člen 1
   Člen 4 Sklepa 2014/312/EU se nadomesti z naslednjim:

      „Člen 4
      Okoljska merila za skupino proizvodov ‚notranji in zunanji barve in laki‘ ter z njimi povezane zahteve za ocenjevanje in preverjanje veljajo do 31. decembra 2022.“

   Člen 2
   Ta sklep je naslovljen na države članice.

      V Bruslju, 27. aprila 2018

            Za Komisijo

         Karmenu VELLA

            Član Komisije

      (1)  UL L 27, 30.1.2010, str. 1.

      (2)  Sklep Komisije 2014/312/EU z dne 28. maja 2014 o določitvi okoljskih meril za podelitev znaka EU za okolje za notranje in zunanje barve in lake (UL L 164, 3.6.2014, str. 45).


title: Sklep (EU) 2018/646 Evropskega parlamenta in Sveta z dne 18. aprila 2018 o skupnem okviru za zagotavljanje boljših storitev za znanja in spretnosti ter kvalifikacije (Europass) in razveljavitvi Odločbe št. 2241/2004/ES (Besedilo velja za EGP. )

text:
               2.5.2018

               SL

               Uradni list Evropske unije

               L 112/42

         SKLEP (EU) 2018/646 EVROPSKEGA PARLAMENTA IN SVETA
   z dne 18. aprila 2018
   o skupnem okviru za zagotavljanje boljših storitev za znanja in spretnosti ter kvalifikacije (Europass) in razveljavitvi Odločbe št. 2241/2004/ES
   (Besedilo velja za EGP)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije ter zlasti členov 165 in 166 Pogodbe,
   ob upoštevanju predloga Evropske komisije,
   po posredovanju osnutka zakonodajnega akta nacionalnim parlamentom,
   ob upoštevanju mnenja Evropskega ekonomsko-socialnega odbora (1),
   po posvetovanju z Odborom regij,
   v skladu z rednim zakonodajnim postopkom (2),
   ob upoštevanju naslednjega:

               (1)

               Ko posamezniki iščejo zaposlitev ali se odločajo o učenju, študiju ali delu, potrebujejo dostop do informacij in orientacije o tem, katere možnosti so na voljo, kako oceniti svoja znanja in spretnosti ter na kakšen način predstaviti informacije o svojih znanjih in spretnostih ter kvalifikacijah.

               (2)

               Razlike med opredelitvami, formati dokumentov, jeziki ter metodami ocenjevanja in vrednotenja pomenijo precejšen izziv za posameznike, delodajalce, pristojne organe in telesa. Ti izzivi se pojavljajo predvsem pri gibanju posameznikov med državami, vključno s tretjimi državami, pa tudi pri iskanju nove zaposlitve ali vključitvi v učenje in načrtovanju poklicne poti. Za reševanje teh izzivov so pomembne jasne in široko razširjene informacije, skupno razumevanje ter boljša preglednost znanj in spretnosti ter kvalifikacij.

               (3)

               Komisija z novim programom znanj in spretnosti za Evropo, ki ga je sprejela 10. junija 2016, vabi države članice, socialne partnerje, industrijo in druge deležnike k sodelovanju pri desetih ukrepih za izboljšanje kakovosti in pomena pridobivanja znanj in spretnosti, da bi bile te vidnejše in primerljivejše, ter za izboljšanje zbiranja podatkov o znanjih in spretnostih, zlasti informacij za boljše odločanje o poklicni poti. Pregled okvira Europass je predlagala kot enega od desetih ukrepov, s katerimi bi uspešno dosegli in podprli te cilje.

               (4)

               Okvir za reševanje izzivov, povezanih z iskanjem zaposlitve, vključitvijo v učenje in načrtovanjem poklicne poti, je bil vzpostavljen z Odločbo št. 2241/2004/ES Evropskega parlamenta in Sveta (3). Cilj navedene odločbe je bil doseči večjo preglednost kvalifikacij in usposobljenosti z oblikovanjem mape dokumentov, imenovane „Europass“, ki jo lahko posamezniki uporabljajo prostovoljno. S to odločbo so bili za izvajanje okvira Europass vzpostavljeni tudi nacionalni organi, znani kot nacionalni centri Europass.

               (5)

               Za uresničitev glavnega cilja okvira Europass je poudarek na orodjih za dokumentiranje znanj in spretnosti ter kvalifikacij. Uporaba teh orodij se je zdaj prek medmrežnega informacijskega sistema Europass močno razširila.

               (6)

               Nacionalni centri Europass podpirajo uporabnike ter spodbujajo dokumentiranje znanj in spretnosti ter kvalifikacij. Mreža Euroguidance, ki spodbuja evropsko razsežnost pri orientiranju ter zagotavlja visokokakovostne informacije o vseživljenjski orientaciji in nadnacionalni mobilnosti v učne namene, je prav tako prispevala k razvoju zagotavljanja informacij v zvezi z orodji Unije za znanja in spretnosti ter kvalifikacije. Nacionalne koordinacijske točke evropskega ogrodja kvalifikacij podpirajo nacionalne organe pri povezovanju nacionalnih ogrodij ali sistemov kvalifikacij z evropskim ogrodjem kvalifikacij (EOK) ter se osredotočajo na to, da bi to ogrodje približali posameznikom in organizacijam. Zagotoviti bi bilo treba podporo za širšo koordinacijo navedenih nacionalnih storitev, da bi povečali njihov učinek in hkrati upoštevali raznolikost nacionalnih sistemov.

               (7)

               Komisija je v svojem poročilu Evropskemu parlamentu in Svetu z dne 19. decembra 2013 o oceni Europassa navedla, da je naloga nacionalnih centrov Europass glede ozaveščanja o Europassu in zagotavljanja potrebnih informacij zainteresiranim stranem zadovoljiv model za izvajanje Europassa. Vendar je nadalje navedla, da večina orodij okvira Europass še vedno ni dosegla vseh potencialnih uporabnikov in da je imela v smislu geografske pokritosti in starostnih skupin neenakomeren doseg ter da bi z boljšo koordinacijo in povezovanjem storitev za podpiranje orientacije in mobilnosti znotraj okvira Europass omogočili, da bi dosegli več potencialnih uporabnikov.

               (8)

               Izkušnje kažejo, da Europass uporabljajo digitalno dobro opismenjene družbene skupine, medtem ko prikrajšane skupine, kot so ljudje z nižjo izobrazbo, starejši ali dolgotrajno brezposelni, pogosto ne vedo za Europass in njegova orodja ter zato ne morejo izkoristiti njegovih ugodnosti.

               (9)

               Mapa Europass je eno izmed orodij in instrumentov, ki so bili za boljšo preglednost in razumevanje znanj in spretnosti ter kvalifikacij vzpostavljeni na ravni Unije.

               (10)

               Mapa Europass zajema pet predlog dokumentov. Predloga življenjepisa Europass je standardiziran obrazec, s katerim lahko posamezniki sestavijo svoj življenjepis. Odkar je bil leta 2004 vzpostavljen življenjepis Europass, je bilo na spletu ustvarjenih več kot 100 milijonov življenjepisov Europass. Dve predlogi prilog o kvalifikacijah, tj. priloga k diplomi Europass in priloga k spričevalu Europass, nudita informacije o vsebini in učnih izidih, povezanih s kvalifikacijo, ter o izobraževalnem sistemu države, ki kvalifikacijo izda. Jezikovna izkaznica Europass se uporablja za opisovanje znanja jezikov. Predloga za mobilnost Europass opisuje znanja in spretnosti, pridobljene v tujini z mobilnostjo za učenje ali delo.

               (11)

               Priporočilo Sveta z dne 22. maja 2017 (4) zagotavlja skupno referenčno ogrodje za pomoč posameznikom in organizacijam pri primerjavi različnih sistemov kvalifikacij in ravni kvalifikacij v teh sistemih.

               (12)

               Svet v priporočilu z dne 20. decembra 2012 (5) poziva države članice, naj do leta 2018 v skladu z nacionalnimi okoliščinami in posebnostmi ter po lastni presoji vzpostavijo ureditve za potrjevanje neformalnega in priložnostnega učenja, ki posameznikom omogoča, da se jim priznajo znanja, spretnosti in kompetence, ki so jih pridobili v okviru neformalnega in priložnostnega učenja, ter da pridobijo polno oziroma po potrebi delno kvalifikacijo.

               (13)

               Resolucija Sveta z dne 28. maja 2004 o krepitvi politik, sistemov in praks na področju vseživljenjske orientacije določa temeljne cilje politike vseživljenjske orientacije za vse državljane Unije. V resoluciji Sveta z dne 21. novembra 2008 (6) je poudarjen pomen orientiranja za vseživljenjsko učenje.

               (14)

               Portal o možnostih izobraževanja in kvalifikacijah v Evropi omogoča dostop do informacij o možnostih izobraževanja in kvalifikacijah, ki jih nudijo različni izobraževalni sistemi v Evropi, ter o primerjavi nacionalnih ogrodij kvalifikacij na podlagi EOK.

               (15)

               Evropska panorama znanj in spretnosti nudi informacije o znanjih in spretnostih za različne poklice in posamezne sektorje, vključno s ponudbo in povpraševanjem na nacionalni ravni.

               (16)

               Analiza prostih delovnih mest in drugih trendov na trgu dela je uveljavljen način zbiranja podatkov o znanjih in spretnostih za razumevanje težav, kot so vrzeli v znanjih in spretnostih, pomanjkanje znanj in spretnosti ter neskladja med trgom dela in kvalifikacijami.

               (17)

               Komisija je v tesnem sodelovanju z državami članicami in deležniki razvila in redno posodablja večjezično Evropsko klasifikacijo spretnosti/kompetenc, kvalifikacij in poklicev (ESCO), katere namen je spodbujati preglednost znanj in spretnosti ter kvalifikacij za izobraževanje in usposabljanje, pa tudi za namene, povezane z delom. Po primernem testiranju in ob ustreznem upoštevanju stališča držav članic bi lahko Komisija ESCO uporabila v okviru Europassa; uporaba v državah članicah bi potekala na prostovoljni podlagi, potem ko bi jo te testirale in ocenile.

               (18)

               Evropska mreža služb za zaposlovanje (EURES), ki je bila vzpostavljena z Uredbo (EU) 2016/589 Evropskega parlamenta in Sveta (7), je sodelovalna mreža za izmenjavo informacij in lajšanje interakcij med iskalci zaposlitve in delodajalci. Zagotavlja brezplačno pomoč iskalcem zaposlitve, ki se želijo preseliti v drugo državo, ter pomoč delodajalcem, ki želijo zaposliti delavce iz drugih držav. S sinergijami in sodelovanjem med portaloma Europass in EURES bi lahko okrepili učinek obeh storitev.

               (19)

               Procesi na trgu dela, kot so objavljanje prostih delovnih mest, prijavljanje za zaposlitev, ocenjevanje znanj in spretnosti ter zaposlovanje, vse pogosteje potekajo prek spletnih orodij, ki uporabljajo družbene medije, velepodatke in druge tehnologije. Izbor kandidatov poteka z orodji in postopki, ki iščejo informacije o znanjih in spretnostih ter kvalifikacijah, pridobljenih v formalnih, neformalnih in priložnostnih okoljih.

               (20)

               Formalno, neformalno in priložnostno učenje trenutno poteka tudi v novih oblikah in okoljih, nudijo pa ga različni ponudniki, zlasti z uporabo digitalnih tehnologij in platform, učenja na daljavo, e-učenja, medsebojnega učenja, množičnih odprtih spletnih tečajev in prosto dostopnih izobraževalnih virov. Poleg tega se znanja in spretnosti, izkušnje in učni dosežki priznavajo v različnih oblikah, na primer z digitalnimi odprtimi značkami. Digitalne tehnologije se uporabljajo tudi za znanja in spretnosti, pridobljene z neformalnim učenjem, kot sta mladinsko delo in prostovoljstvo.

               (21)

               Za namene tega sklepa se znanja in spretnosti razumejo v širšem smislu in zajemajo to, kar nekdo ve, razume in zna narediti. Nanašajo se na različne vrste učnih izidov, vključno z znanjem in kompetencami ter sposobnostjo uporabe znanja in strokovnega znanja za izvedbo nalog in reševanje problemov. Poleg priznanega pomena poklicnih znanj in spretnosti se vse bolj priznavajo prečna znanja in spretnosti in „mehke“ spretnosti, kot so kritično mišljenje, skupinsko delo, reševanje problemov in ustvarjalnost ter digitalne ali jezikovne spretnosti, ki so bistven pogoj za osebno in strokovno izpolnitev ter se lahko uporabijo na različnih področjih. Posamezniki bi lahko imeli korist od orodij in svetovanja o ocenjevanju in opisovanju teh ali drugih znanj in spretnosti.

               (22)

               Tradicionalno so posamezniki predstavili informacije o svojih pridobljenih znanjih in spretnostih ter kvalifikacijah v življenjepisu in z dokazili, kot so spričevala ali diplome. Zdaj pa so na voljo nova orodja, ki lahko olajšajo predstavitev znanj in spretnosti ter kvalifikacij z uporabo različnih spletnih in digitalnih formatov. Ta nova orodja lahko tudi podpirajo posameznike pri samooceni njihovih znanj in spretnosti, pridobljenih v različnih okoljih.

               (23)

               Okvir Europass bi se moral odzivati na zdajšnje in prihodnje potrebe. Uporabniki potrebujejo orodja, da lahko dokumentirajo svoja znanja in spretnosti ter kvalifikacije. Poleg tega so lahko pri odločanju v zvezi z možnostmi za zaposlitev in izobraževanje koristna orodja za oceno znanj in spretnosti ter samooceno znanj in spretnosti, pa tudi dostop do pomembnih informacij, vključno z informacijami o možnostmi za vrednotenje in orientacijo.

               (24)

               Orodja Unije za znanja in spretnosti ter kvalifikacije bi bilo treba prilagoditi spreminjajočim se praksam in tehnološkemu napredku, da bodo še naprej relevantni in koristni za uporabnike. To bi bilo med drugim treba doseči z ustvarjanjem inovativnih elementov, kot so interaktivna orodja, urejanje in oblikovanje dokumentov, z zagotovitvijo celovitejših, učinkovitejših in uspešnejših orodij in poenostavitvijo ter s povečano tehnično interoperabilnostjo in sinergijami med povezanimi orodji, tudi tistimi, ki jih razvijejo tretje osebe, pri čemer se upoštevajo posebne potrebe invalidov. Poleg tega bi se lahko za podpiranje potrjevanja digitalnih dokumentov o znanjih in kvalifikacijah uporabljali ukrepi avtentikacije.

               (25)

               Okvir Europass, ki je bil vzpostavljen z Odločbo št. 2241/2004/ES, bi bilo zato treba nadomestiti z novim okvirom, ki bo omogočil odzivanje na spreminjajoče se potrebe.

               (26)

               Novi okvir Europass bi moral izpolniti potrebe in pričakovanja vseh posameznih končnih uporabnikov, kot so učenci, iskalci zaposlitve, vključno z brezposelnimi in delavci, pa tudi drugih upoštevnih deležnikov, kot so delodajalci (zlasti v malih in srednjih podjetjih), gospodarske zbornice, organizacije civilne družbe, karierni svetovalci, zavodi za zaposlovanje, socialni partnerji, izvajalci izobraževanja in usposabljanja, mladinske organizacije, ponudniki mladinskega dela, pristojni nacionalni organi in oblikovalci politik. V njem bi bilo treba upoštevati tudi potrebe državljanov tretjih držav, ki prispejo v Unijo ali v njej prebivajo, da se podpre njihovo vključevanje.

               (27)

               Okvir Europass bi bilo treba razviti v zadostni meri, da bi se omogočil opis različnih oblik učenja ter znanj in spretnosti, zlasti tistih, ki se pridobijo v okviru neformalnega in priložnostnega učenja.

               (28)

               Pri tem bi bilo treba uporabiti pristop, ki je osredotočen na uporabnika, na podlagi povratnih informacij in zbiranja zahtev, vključno z anketami in testiranjem, pri tem pa pozornost nameniti posebnim sedanjim in prihodnjim potrebam ciljnih skupin Europassa. Značilnosti Europassa bi morale zlasti odražati zavezo držav članic in Unije, da bodo invalidom zagotovile enak dostop do trga dela ter informacijskih in komunikacijskih tehnologij in sistemov. Orodja Europass bi morala biti zaznavna, delujoča, razumljiva in robustnejša, s čimer bi bila dostopnejša za uporabnike, zlasti za invalide.

               (29)

               Posodobitve in spremembe okvira Europass bi morale potekati v sodelovanju z upoštevnimi deležniki, kot so zavodi za zaposlovanje, karierni svetovalci, izvajalci izobraževanja in usposabljanja in socialni partnerji, kot so sindikati in združenja delodajalcev, ob polnem spoštovanju potekajočega političnega sodelovanja, kot sta bolonjski proces in evropski visokošolski prostor. Za uspešen razvoj in izvajanje okvira Europass je nadvse pomembno konstruktivno sodelovanje med Komisijo, državami članicami in deležniki.

               (30)

               Za obdelavo osebnih podatkov, ki se shranijo in obdelajo v skladu s tem sklepom, bi se morali uporabljati ustrezno pravo Unije o varstvu osebnih podatkov in nacionalni izvedbeni ukrepi. Uporabniki bi morali imeti možnost, da omejijo dostop do svojih osebnih podatkov.

               (31)

               Sodelovanje v okviru bi moralo biti odprto za članice Evropskega gospodarskega prostora, ki niso članice Unije, pristopne države, države kandidatke in potencialne države kandidatke za pristop k Uniji, in sicer zaradi njihovega dolgotrajnega interesa in sodelovanja z Unijo na tem področju. Sodelovanje bi moralo biti v skladu z ustreznimi določbami v instrumentih, ki urejajo odnose med Unijo in temi državami. Informacije o znanjih in spretnostih ter kvalifikacijah, zagotovljene prek okvira Europass, pa ne bi smele izhajati samo iz sodelujočih držav, temveč iz širšega nabora držav in izobraževalnih sistemov ter bi morale odražati migracijske tokove iz drugih delov in v druge dele sveta.

               (32)

               Komisija bi morala zagotoviti dosledno izvajanje in spremljanje tega sklepa prek svetovalne skupine za Europass, ki jo sestavljajo predstavniki držav članic in upoštevnih deležnikov. Svetovalna skupina bi morala po potrebi v sodelovanju z drugimi skupinami zlasti pripraviti strateški pristop k izvajanju in prihodnjem razvoju Europassa ter svetovati o razvoju spletnih orodij, vključno prek testiranja, in o informacijah, pridobljenih prek spletne platforme Europass.

               (33)

               Sofinanciranje za izvajanje tega sklepa se med drugim zagotovi iz programa Unije „Erasmus+“, vzpostavljenega z Uredbo (EU) št. 1288/2013 Evropskega parlamenta in Sveta (8). Odbor, ustanovljen z navedeno uredbo, sodeluje pri strateških razpravah glede napredka pri izvajanju Europassa in glede prihodnjega razvoja.

               (34)

               Ker cilja tega sklepa, in sicer vzpostavitve celovitega in interoperabilnega okvira orodij in informacij, zlasti za nadnacionalne namene zaposlitvene in učne mobilnosti, države članice ne morejo zadovoljivo doseči, temveč se zaradi učinkov ukrepov lažje doseže na ravni Unije, lahko Unija sprejme ukrepe v skladu z načelom subsidiarnosti iz člena 5 Pogodbe o Evropski uniji. V skladu z načelom sorazmernosti iz navedenega člena ta sklep ne presega tistega, kar je potrebno za doseganje navedenega cilja.

               (35)

               Načeloma bi morale biti obveznosti ter upravna in finančna bremena, ki jih imajo države članice, uravnotežene z vidika stroškov in koristi.

               (36)

               Dejavnosti, ki se bodo izvajale v okviru tega sklepa, bi se morale opreti na strokovno znanje agencij Unije na njihovem področju pristojnosti, zlasti Evropskega centra za razvoj poklicnega usposabljanja.

               (37)

               Odločbo št. 2241/2004/ES bi bilo zato treba razveljaviti brez poseganja v veljavnost ali status že izdanih dokumentov Europass. Vse uveljavljene predloge za dokumente Europass bi morali ohraniti v novem okviru do takrat, ko bodo v skladu s tem sklepom narejene potrebne spremembe ali posodobitve. Da bi zagotovili nemoten prehod na spletno platformo Europass, bi moral medmrežni sistem Europass, vzpostavljen z Odločbo št. 2241/2004/ES, še naprej delovati, dokler ne bo vzpostavljena in začela delovati Europass spletna platforma –

         SPREJELA NASLEDNJI SKLEP:
   Člen 1
   Predmet urejanja in področje uporabe
   1.   Ta sklep vzpostavlja evropski okvir, ki podpira preglednost in razumevanje znanj in spretnosti ter kvalifikacij, pridobljenih v formalnih, neformalnih in priložnostnih okoljih, vključno s praktičnimi izkušnjami, mobilnostjo in prostovoljstvom (v nadaljnjem besedilu: Europass).
   2.   Europass sestavljajo spletna orodja in ustrezne razpoložljive informacije, vključno z informacijami za podporo evropski razsežnosti pri orientiranju, ki se zagotavljajo prek spletne platforme in jih podpirajo nacionalne službe, katerih namen je uporabnikom pomagati, da bolje sporočajo in predstavljajo svoja znanja in spretnosti ter kvalifikacije ter da kvalifikacije primerjajo med seboj.
   3.   Europass je namenjen:

               (a)

               posameznim končnim uporabnikom, kot so učenci, iskalci zaposlitve, delavci in prostovoljci, ter

               (b)

               upoštevnim deležnikom, kot so izvajalci izobraževanja in usposabljanja, izvajalci svetovanja, delodajalci, javni zavodi za zaposlovanje, socialni partnerji, ponudniki mladinskega dela, mladinske organizacije in oblikovalci politike.

         4.   Uporaba Europassa je prostovoljna in ne nalaga nobenih obveznosti niti ne dodeljuje nobenih pravic razen tistih, ki so določene v tem sklepu.
   Člen 2
   Opredelitev pojmov
   V tem sklepu se uporabljajo naslednje opredelitve pojmov:

               (a)

               „priloga k spričevalu“ pomeni dokument, priložen spričevalu poklicnega izobraževanja in usposabljanja ali poklicnemu spričevalu, ki ga izdajo pristojni organi ali telesa, da tretjim osebam – zlasti v drugi državi – olajša razumevanje učnih izidov imetnika kvalifikacije ter narave, ravni, okvira, vsebine in statusa končanega izobraževanja in usposabljanja ter pridobljenih znanj in spretnosti;

               (b)

               „priloga k diplomi“ pomeni dokument, priložen visokošolski diplomi, ki ga izdajo pristojni organi ali telesa, da tretjim osebam – zlasti v drugi državi – olajša razumevanje učnih izidov imetnika kvalifikacije ter narave, ravni, okvira, vsebine in statusa končanega izobraževanja in usposabljanja ter pridobljenih znanj in spretnosti;

               (c)

               „priloge Europass“ pomeni sklop dokumentov, kot so priloge k diplomi in priloge k spričevalu, ki jih izdajo pristojni organi ali telesa;

               (d)

               „orientiranje“ pomeni neprekinjen proces, ki posameznikom omogoča, da s pomočjo niza individualnih in kolektivnih dejavnosti opredelijo svoje sposobnosti, znanja in spretnosti ter interese, sprejemajo odločitve o izobrazbi, usposabljanju in poklicu ter upravljajo svojo individualno življenjsko pot na področju učenja, dela in v drugih okoljih, v katerih se te sposobnosti, znanja in spretnosti pridobivajo ali uporabljajo;

               (e)

               „evropska razsežnost pri orientiranju“ pomeni sodelovanje in podporo na ravni Unije za krepitev politik, sistemov in praks za orientiranje v Uniji;

               (f)

               „kvalifikacija“ pomeni uradni rezultat postopka ocenjevanja in vrednotenja, ki se pridobi, ko pristojni organ ali telo določi, da je posameznik dosegel učne izide glede na dane standarde;

               (g)

               „ocenjevanje znanj in spretnosti“ pomeni postopek ali metodo, ki se uporablja za ocenjevanje, merjenje in morebitno opisovanje znanj in spretnosti posameznikov, pridobljenih v formalnih, neformalnih ali priložnostnih okoljih, s samoocenjevanjem ali ocenjevanjem, ki ga potrdi tretja stran, ali z obojim;

               (h)

               „samoocenjevanje znanj in spretnosti“ pomeni proces, ko posameznik pri sistematičnem razmisleku o svojem znanju in spretnostih upošteva uveljavljen opis znanj in spretnosti;

               (i)

               „zbiranje podatkov o znanju in spretnostih“ pomeni razpoložljive kvantitativne ali kvalitativne analize zbranih podatkov o znanjih in spretnostih iz obstoječih virov v zvezi s trgom dela in ustreznih učnih možnosti v sistemu izobraževanja in usposabljanja, ki lahko pripomorejo k orientiranju in svetovanju, postopkom zaposlovanja ter izbiri izobraževanja, usposabljanja in poklicnih poti;

               (j)

               „avtentikacijske storitve“ pomeni tehnične procese, kot so elektronski podpisi in avtentikacija spletišč, ki uporabnikom omogočajo, da preverijo informacije, na primer o svoji identiteti, prek Europassa;

               (k)

               „tehnična interoperabilnost“ pomeni zmožnost vzajemnega delovanja sistemov informacijske in komunikacijske tehnologije, da se omogoči izmenjava informacij, pridobljenih na podlagi dogovora vseh strani in lastnikov informacij;

               (l)

               „vrednotenje“ pomeni postopek, v katerem pristojni organ ali telo potrdi, da je posameznik glede na določene standarde dosegel učne izide, vključno s tistimi, ki jih je pridobil v neformalnih in priložnostnih učnih okoljih, ter ki vsebuje štiri različne faze, in sicer opredelitev, dokumentiranje, ocenjevanje in certifikacijo rezultatov ocenjevanja v obliki polne kvalifikacije, kreditnih točk ali delne kvalifikacije, po potrebi in v skladu z nacionalnimi okoliščinami;

               (m)

               „odprti standardi“ pomeni tehnične standarde, oblikovane v procesu sodelovanja, ki jih za prosto uporabo objavi katera od zainteresiranih strani;

               (n)

               „spletna platforma“ pomeni spletno aplikacijo, ki zagotavlja informacije in orodja za končne uporabnike in jim omogoča, da na spletu opravijo specifične naloge;

               (o)

               „osebni podatki“ pomeni kakršne koli informacije, ki se nanašajo na določeno ali določljivo fizično osebo.

         Člen 3
   Spletna platforma
   1.   Europass prek spletne platforme zagotavlja spletna orodja za:

               (a)

               dokumentiranje in opisovanje osebnih podatkov v različnih oblikah, vključno s predlogami življenjepisa;

               (b)

               dokumentiranje in opisovanje znanj in spretnosti ter kvalifikacij, pridobljenih z delovnimi in učnimi izkušnjami, vključno z mobilnostjo in prostovoljstvom;

               (c)

               ocenjevanje znanj in spretnosti ter samoocenjevanje znanj in spretnosti;

               (d)

               dokumentiranje učnih izidov kvalifikacij, vključno s predlogami priloge Europass iz člena 5.

         Uporaba orodij Europass za ocenjevanje znanj in spretnosti in samoocenjevanje znanj in spretnosti iz točke (c) ne vodi neposredno do uradnega priznanja ali izdaje kvalifikacij.
   2.   Spletna platforma Europass zagotavlja razpoložljive informacije ali povezave do razpoložljivih informacij o naslednjih temah:

               (a)

               možnostih izobraževanja;

               (b)

               kvalifikacijah in ogrodjih ali sistemih kvalifikacij;

               (c)

               možnostih za vrednotenje neformalnega in priložnostnega učenja;

               (d)

               praksah priznavanja in relevantni zakonodaji v različnih državah, vključno s tretjimi državami;

               (e)

               službah, ki ponujajo orientacijo za čezmejno učno mobilnost in načrtovanje poklicne poti;

               (f)

               zbiranje podatkov o znanjih in spretnostih v okviru ustreznih dejavnosti in agencij na ravni Unije po področjih pristojnosti;

               (g)

               informacije o znanjih in spretnostih ter kvalifikacijah, ki bi ustrezale posebnim potrebam državljanov tretjih držav, ki zakonito prispejo v Unijo ali v njej prebivajo, da se podpre njihovo vključevanje.

         Člen 4
   Glavna načela in značilnosti
   1.   Spletna platforma Europass in spletna orodja, vključno z njihovo vsebino in funkcionalnostjo, so uporabniku prijazni in varni ter so brezplačno na voljo vsem uporabnikom.
   2.   Spletna platforma Europass in spletna orodja, vključno z njihovo vsebino in funkcionalnostjo, so dostopni za invalide, v skladu z zahtevami glede dostopnosti iz ustreznega prava Unije.
   3.   Spletna orodja Europass uporabljajo odprte standarde, ki morajo biti brezplačno dostopni, da jih lahko države članice in drugi deležniki prostovoljno uporabljajo.
   4.   Spletna orodja Europass se v informacijah o kvalifikacijah, opisih nacionalnih sistemov izobraževanja in usposabljanja in drugih zadevnih temah sklicujejo na EOK, po potrebi in v skladu z nacionalnimi okoliščinami.
   5.   Spletna platforma Europass lahko vključuje možnost za uporabnike, da shranjujejo osebne podatke, kot je osebni profil. Za obdelavo teh osebnih podatkov se uporablja pravo Unije o varstvu podatkov. Uporabniki lahko izbirajo med več možnostmi omejitve dostopa do svojih podatkov ali nekaterih opisnih spremenljivk.
   6.   Europass podpira avtentikacijske storitve za vse digitalne dokumente ali predstavitve informacij o znanjih in spretnostih ter kvalifikacijah.
   7.   Spletna orodja Europass so na voljo v uradnih jezikih institucij Unije.
   8.   Spletna orodja Europass podpirajo in zagotavljajo tehnično interoperabilnost in sinergije z drugimi ustreznimi instrumenti in storitvami, ki so na voljo na ravni Unije in, če je primerno, nacionalni ravni.
   Člen 5
   Priloge Europass
   1.   Priloge Europass izdajajo pristojni organi ali telesa v skladu s predlogami. Da se zagotovita lažje razumevanje in popolnost informacij, je treba zlasti upoštevati vrstni red rubrik v predlogah.
   2.   Predloge iz odstavka 1 oblikuje in po potrebi pregleda Komisija, ki pri tem tesno sodeluje in se posvetuje z državami članicami in drugimi deležniki, kot sta Svet Evrope in Organizacija OZN za izobraževanje, znanost in kulturo, da se zagotovita ustreznost in uporabnost prilog.
   3.   Priloge Europass se izdajo brezplačno in, kjer je mogoče, v elektronski obliki. Priloge Europass se izdajo v nacionalnem jeziku in po možnosti v še enem evropskem jeziku.
   4.   Priloge Europass ne nadomestijo izvirnih diplom ali spričeval in iz njih ne izhaja formalno priznanje izvirnih diplom ali spričeval s strani pristojnih organov ali teles drugih držav.
   Člen 6
   Naloge Komisije
   1.   Komisija upravlja spletno platformo Europass. V zvezi s tem Komisija:

               (a)

               zagotavlja razpoložljivost in visoko kakovost informacij na ravni Unije ali povezave do teh razpoložljivih informacij, kot je določeno v členu 3(2);

               (b)

               razvije, testira in po potrebi posodobi spletno platformo Europass, vključno z odprtimi standardi, v skladu s potrebami uporabnikov in tehnološkim napredkom ter spremembami na trgu dela in v ponudbi izobraževanja in usposabljanja;

               (c)

               sproti dopolnjuje in po potrebi vključuje najnovejši tehnološki razvoj, ki lahko izboljša dostopnost Europassa za starejše in invalide;

               (d)

               zagotavlja, da razvoj ali posodabljanje spletne platforme Europass, vključno z odprtimi standardi, podpirata doslednost informacij in izkazujeta jasno dodano vrednost;

               (e)

               zagotavlja, da so vsa spletna orodja, zlasti orodja za ocenjevanje in samoocenjevanje, v celoti preskušena in da je njihova kakovost zagotovljena; in

               (f)

               v skladu s potrebami uporabnikov zagotavlja kakovost in spremlja učinkovitost spletne platforme Europass, vključno s spletnimi orodji.

         2.   Komisija zagotavlja učinkovito izvajanje tega sklepa. V zvezi s tem Komisija:

               (a)

               zagotavlja dejavno sodelovanje in udeležbo držav članic pri strateškem načrtovanju, vključno z določitvijo in usmerjanjem strateških ciljev, zagotavljanju kakovosti in financiranju, in ustrezno upošteva njihova stališča;

               (b)

               zagotavlja dejavno sodelovanje in udeležbo držav članic pri razvoju, testiranju, posodabljanju in ocenjevanju spletne platforme Europass, vključno z odprtimi standardi, in ustrezno upošteva njihova stališča;

               (c)

               zagotavlja, da so na ravni Unije upoštevni deležniki vključeni v izvajanje in ocenjevanje tega sklepa;

               (d)

               organizira učne dejavnosti in izmenjavo najboljše prakse med državami članicami ter, kjer je primerno, omogoča medsebojno strokovno svetovanje na zahtevo držav članic; in

               (e)

               zagotavlja, da se na ravni Unije izvaja učinkovito spodbujanje, orientiranje in informiranje, da se dosežejo upoštevni uporabniki in deležniki, vključno z invalidi;

         Člen 7
   Naloge držav članic
   1.   Vsaka država članica je odgovorna za izvajanje tega sklepa na nacionalni ravni prek ustreznih nacionalnih služb in brez poseganja v nacionalne ureditve glede izvajanja in organizacije. V zvezi s tem države članice:

               (a)

               koordinirajo dejavnosti v zvezi z izvajanjem spletnih orodij;

               (b)

               spodbujajo uporabo in krepijo ozaveščenost in prepoznavnost Europassa;

               (c)

               promovirajo in zagotavljajo informacije o službah, ki ponujajo orientacijo glede čezmejne učne mobilnosti in načrtovanja poklicne poti, vključno, če je potrebno, z individualnimi storitvami orientiranja;

               (d)

               dajejo na voljo informacije o učnih priložnostih, kvalifikacijah in praksah priznavanja na spletni platformi Europass, vključno prek povezav do ustreznih nacionalnih spletišč;

               (e)

               v dejavnosti, ki so v njihovi pristojnosti, vključujejo deležnike iz vseh upoštevnih sektorjev in spodbujajo sodelovanje med javnimi in zasebnimi deležniki.

         2.   Zagotavljanje informacij spletni platformi Europass na podlagi člena 3(2) državam članicam ne nalaga dodatnih obveznosti.
   Člen 8
   Obdelava in varstvo podatkov
   Ukrepi iz tega sklepa se izvajajo v skladu s pravom Unije o varstvu osebnih podatkov, zlasti Direktivo 95/46/ES Evropskega parlamenta in Sveta (9) in Uredbo (ES) št. 45/2001 Evropskega parlamenta in Sveta (10).
   Člen 9
   Spremljanje in ocena
   1.   Komisija poroča o napredku in pričakovanem razvoju dogodkov po sprejetju tega sklepa, kot je ustrezno, v okviru ustreznih politik na področju izobraževanja, usposabljanja in zaposlovanja.
   2.   Komisija do 23. maja 2023 in nato vsakih pet let Evropskemu parlamentu in Svetu predloži ocenjevalno poročilo o izvajanju in učinku tega sklepa.
   3.   Ocenjevanje izvede neodvisni organ na podlagi kvalitativnih in kvantitativnih kazalnikov, ki jih oblikuje Komisija ob posvetovanju z državami članicami.
   Člen 10
   Sodelujoče države
   1.   Sodelovanje v dejavnostih iz tega sklepa je odprto za države Evropskega gospodarskega prostora, ki niso članice EU, v skladu s pogoji, določenimi v Sporazumu o Evropskem gospodarskem prostoru.
   2.   Sodelovanje je odprto tudi za pristopne države, države kandidatke in potencialne države kandidatke za pristop k Uniji v skladu s sporazumi, ki so jih sklenile z Unijo.
   Člen 11
   Finančne določbe
   Izvajanje tega sklepa na nacionalni ravni se sofinancira s programi Unije. Evropski parlament in Svet odobrita letne odobritve v okviru omejitev iz večletnega finančnega okvira.
   Člen 12
   Razveljavitev in prehodne določbe
   1.   Odločba št. 2241/2004/ES se razveljavi.
   2.   Internetni informacijski sistem Europass, vzpostavljen z Odločbo št. 2241/2004/ES, deluje naprej, dokler ne bo vzpostavljena in začela delovati spletna platforma Europass, vzpostavljena s tem sklepom.
   Člen 13
   Začetek veljavnosti
   Ta sklep začne veljati dvajseti dan po objavi v Uradnem listu Evropske unije.

      V Strasbourgu, 18. aprila 2018

            Za Evropski parlament

            Predsednik

         A. TAJANI

            Za Svet

            Predsednica

         L. PAVLOVA

      (1)  UL C 173, 31.5.2017, str. 45.

      (2)  Stališče Evropskega parlamenta z dne 15. marca 2018 (še ni objavljeno v Uradnem listu) in odločitev Sveta z dne 12. aprila 2018.

      (3)  Odločba št. 2241/2004/ES Evropskega parlamenta in Sveta z dne 15. decembra 2004 o enotnem okviru Skupnosti za preglednost kvalifikacij in usposobljenosti (Europass) (UL L 390, 31.12.2004, str. 6).

      (4)  Priporočilo Sveta z dne 22. maja 2017 o evropskem ogrodju kvalifikacij za vseživljenjsko učenje in razveljavitvi Priporočila Evropskega parlamenta in Sveta z dne 23. aprila 2008 o uvedbi evropskega ogrodja kvalifikacij za vseživljenjsko učenje (UL C 189, 15.6.2017, str. 15).

      (5)  Priporočilo Sveta z dne 20. decembra 2012 o potrjevanju neformalnega in priložnostnega učenja (UL C 398, 22.12.2012, str. 1).

      (6)  Resolucija Sveta in predstavnikov vlad držav članic, ki so se sestali v okviru Sveta, z dne 21. novembra 2008 – „Boljše vključevanje vseživljenjske orientacije v strategije vseživljenjskega učenja“ (UL C 319, 13.12.2008, str. 4).

      (7)  Uredba (EU) 2016/589 Evropskega parlamenta in Sveta z dne 13. aprila 2016 o evropski mreži služb za zaposlovanje (EURES), dostopu delavcev do storitev na področju mobilnosti in nadaljnjem povezovanju trgov dela ter o spremembi uredb (EU) št. 492/2011 in (EU) št. 1296/2013 (UL L 107, 22.4.2016, str. 1).

      (8)  Uredba (EU) št. 1288/2013 Evropskega parlamenta in Sveta z dne 11. decembra 2013 o uvedbi programa „Erasmus+“, program Unije za izobraževanje, usposabljanje, mladino in šport, ter o razveljavitvi sklepov št. 1719/2006/ES, 1720/2006/ES in 1298/2008/ES (UL L 347, 20.12.2013, str. 50).

      (9)  Direktiva Evropskega parlamenta in Sveta 95/46/ES z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov (UL L 281, 23.11.1995, str. 31).

      (10)  Uredba (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (UL L 8, 12.1.2001, str. 1).


title: Sklep Sodišča z dne 13. marca 2018 o praznikih in dela prostih dnevih ter sodnih počitnicah

text:
               7.5.2018

               SL

               Uradni list Evropske unije

               C 161/2

         SKLEP SODIŠČA
   z dne 13. marca 2018
   o praznikih in dela prostih dnevih ter sodnih počitnicah
   (2018/C 161/02)
   SODIŠČE JE –
   ob upoštevanju člena 24(2), (4) in (6) Poslovnika,
   ker je treba na podlagi te določbe določiti seznam praznikov in dela prostih dni ter datume sodnih počitnic –
   SKLENILO:
   Člen 1
   Dela prosti dnevi in prazniki v smislu člena 24(4) in (6) Poslovnika so:

               —

               novo leto,

               —

               velikonočni ponedeljek,

               —

               1. maj,

               —

               vnebohod,

               —

               binkoštni ponedeljek,

               —

               23. junij,

               —

               15. avgust,

               —

               1. november,

               —

               25. december,

               —

               26. december.

         Člen 2
   Med 1. novembrom 2018 in 31. oktobrom 2019 so sodne počitnice v smislu člena 24(2) in (6) Poslovnika:

               —

               božič 2018: od ponedeljka, 17. decembra 2018, do vključno nedelje, 6. januarja 2019,

               —

               velika noč 2019: od ponedeljka, 15. aprila 2019, do vključno nedelje, 28. aprila 2019,

               —

               poletje 2019: od torka, 16. julija 2019, do vključno sobote, 31. avgusta 2019.

         Člen 3
   Ta sklep začne veljati na dan objave v Uradnem listu Evropske unije.

      V Luxembourgu, 13. marca 2018.

            Sodni tajnik

         A. CALOT ESCOBAR

            Predsednik

         K. LENAERTS


title: Sklep Splošnega sodišča z dne 21. marca 2018 o sodnih počitnicah

text:
               7.5.2018

               SL

               Uradni list Evropske unije

               C 161/4

         SKLEP SPLOŠNEGA SODIŠČA
   z dne 21. marca 2018
   o sodnih počitnicah
   (2018/C 161/03)
   SPLOŠNO SODIŠČE JE –
   ob upoštevanju člena 41(2) Poslovnika –
   SKLENILO:
   Člen 1
   V sodnem letu, ki se začne 1. septembra 2018, so sodne počitnice v smislu člena 41(2) in (6) Poslovnika:

               —

               božič 2018: od ponedeljka, 17. decembra 2018, do vključno nedelje, 6. januarja 2019;

               —

               velika noč 2019: od ponedeljka, 15. aprila 2019, do vključno nedelje, 28. aprila 2019;

               —

               poletje 2019: od torka, 16. julija 2019, do vključno sobote, 31. avgusta 2019.

         Člen 2
   Ta sklep začne veljati na dan objave v Uradnem listu Evropske unije.

      V Luxembourgu, 21. marca 2018.

            Sodni tajnik

         E. COULON

            Predsednik

         M. JAEGER